text: Mor un home de 86 anys en l'incendi del seu habitatge a Dosrius | Catalunya | EL PAÍS Catalunya
  Mor un home de 86 anys en l'incendi del seu habitatge a Dosrius
  La cuidadora ha intentar treure l'home de la casa
  Barcelona 24 DES 2016 - 18:01	CET
  Un home de 86 anys ha mort aquest dissabte a Dosrius (Maresme) com a conseqüència d'un incendi en el seu habitatge. Per motius que encara es desconeixen, s'ha originat un foc al seu domicili, que ha destruït totalment una habitació ubicada a la planta superior. Segons han indicat els Bombers de la Generalitat, quatre dotacions del cos han treballat en l'incendi, en una casa d'obra de dues plantes ubicada al carrer Mossèn Jacint Verdaguer d'aquest municipi.
  Les primeres informacions sobre el succés apunten que la cuidadora del difunt, de 54 anys, va intentar socórrer-lo traient-lo cap a l'exterior, però això no ha pogut impedir que hagi perdut la vida abans de ser evacuat cap a un centre sanitari. La cuidadora ha hagut de ser atesa per inhalació de fum i una crisi d'ansietat